Polisie het glo joernaliste se selfone afgeluisterDie polisie het sy ondersoek oor misdaadintelligensiebeamptes, wat daarvan beskuldig word dat hulle ‘n regter om die bos gelei het om afluisterapparaat in voormalige polisiehoof Bheki Cele en twee joernaliste van die Sunday Times se telefone te plant, afgesluit. Maj.gen. Deena Moodley, voormalige spioenasiehoof van die polisie in KwaZulu-Natal, kol. Dumisani Zulu en kapt. Bongani Cele, geheime intelligensieversamelingsbeamptes, word daarvan beskuldig dat hulle die drie selfoonnommers onder vals name in ‘n regmatige onderskeppingsbevel ingedien het. Die bevel, wat op 6 Desember 2010 deur regter Joshua Khumalo goedgekeur is, het die polisie toestemming verleen om regstreekse telefoonoproepe op te neem, toegang te bekom tot alle teksboodskappe en GPS-koördinate te gebruik om die ligging van die selfoongebruikers te bepaal. Solomon Makgale, woordvoerder vir nasionale polisiekommissaris Riah Phiyega, het aan die koerant gesê die polisie het die kriminele ondersoek afgehandel. “Ons glo daar is prima facie bewyse teen die drie betrokke beamptes van die Suid-Afrikaanse Polisiediens. Die vervolgingsgesag moet nou bepaal of hulle die beamptes gaan vervolg,” het Makgale gesê.